Anteriormente…
Hai unha presa por asasinato que ameaza a seguridade nacional.
Retire a acusación.
A meu pai matárono. Matouno esa fulana.
A poli di que andaba en merdas ilegais con ela, pero non.
- Non me recoñeces? - Non.
Coñecinte na casa de Cora, antes de que a deixases medio morta.
Que che fixo?
Rompeulle o cranio nunha parada.
Teño trapos sucios de xente da Axencia.
Un deles intentou matarte e nin sequera me dis como era.
- Asiático-americano, 1,80. - Quero confirmar o nome.
Xander Goi.
Owen está atacado.
Paranoico de todo.
- Alguén da Axencia me mataría? - Claro.
Dáme o nome real de Selby Shaw.
Selby Shaw é un pseudónimo de Dawn Gilbane.
Viñeches investigarnos.
Atopei unha carta de chantaxe sobre unha operación túa, hostia!
Traballar na CIA é un xogo das cadeiras continuo.
Se non empezas a xogar, vas acabar mal.
UNHA SERIE DE NETFLIX
Bestial.
Así diría que estivo este en Beirut. Bestial.
Non foi para tanto.
Hai unha misoxinia latente
en mandar os novatos a confraternizar en Oriente Medio
e que a avogada máis cualificada quede aquí a redactar memorandos.
Non che ía gustar.
Iso tanto ten.
Quero desafíos.
Cres que estou aquí para pasar o día vendo a Janus tragar pastillas antiácido?
Está ben? Parece que está algo celosa.
Celosa de que? Traballar nun caso xuntos non nos fai amigos.
Ei, ola.
- Es avogado no Departamento Xurídico? - Son, si. Que…?
- Que me dás? - Un informe de incidentes da OTS.
Oficina de Servizos Técnicos.
Fabricamos un artefacto de IA para obter información e acabou un pouco…
- Un pouco que? Que pasou? - Está todo aí, vale? Leo.
Non. Non quero!
Señor?
Ah, está acompañado. Volvo despois.
- Non, pasa. Cerra a porta. - Vale.
- Lembras a Dawn Gilbane? - Owen.
Hostia!
Alégrome de verte.
Si. Ola. O Iemen. Dawn.
Estás distinta.
- O pedazo camión do aparcadoiro é teu? - Consome unha burrada.
Pero alguén vai detonar un mísil nuclear en Arabia Saudita nos próximos 18 meses
e haberá que ir en bici, así que mellor aproveitar mentres se pode.
Baséaste en información veraz?
Contáballe a Dawn como elevaches o caso de Meladze á xurisdición federal.
Falei co fiscal xeral para que retire os cargos federais.
- Mal feito. - Ten razón.
Por que?
A intervención da CIA é demasiado evidente.
E Dawn solicita unha liberación limpa para Meladze.
Por que?
Operacións quérea como recurso na mafia rusa de Belarús.
A muller que nos toma como reféns
e ameaza con revelar segredos e identidades dos nosos recursos…
Queremos que volva traballar para nós?
Si. Cando marchaches do Iemen, púxenme a pensar en Meladze.
Dicíase que era unha das mellores, así que indaguei.
Era próxima ao xeneral Kuznetsov,
que acaba de pasar ao número dous dentro do FSB.
Reintroducir a Meladze como recurso
daríanos acceso directo á intelixencia rusa.
O director adxunto pediume que me ocupe.
Pero quero validación e ficha para Meladze.
Nada de fichaxes extraoficiais.
O anterior director xurídico pasaría das normas. Eu non.
Entendido, señor.
Voume coordinar con Hendricks paso a paso para facer todo polo libro.
Pero Max quere volver ser un recurso?
- A quen carallo lle importa? - Fai recuar o fiscal xeral.
Busca outro xeito de liberar a Meladze. Que non pareza que tivo axuda.
- Si, señor. - Voume instalar co equipo.
Sacala do cárcere é só o primeiro paso para mandala a Belarús.
Podo coller un despacho aquí para coordinarme mellor con Hendricks?
- Claro. O que necesites. - Grazas, señor.
- Estou desexando traballar contigo. - Eu tamén.
Que?
Esta mañá recibín uns documentos de xeito inesperado.
- De xeito inesperado? - Si.
Owen.
Son o director xurídico da CIA.
Teño páxina da Wikipedia con foto.
Ventás do coche subidas, portas pechadas e reservas a nome de Bieber.
Sabes por que?
Memorandos.
Citacións. Papelame, Owen.
Eses mamóns endósannos o papelame porque, unha vez que o miramos,
- xa non podemos ignoralo. - Xa.
- De onde saíu? - Pasoumo un de Servizos Técnicos.
Xesús bendito.
- A primeira vista… - Miraches?
- Prefire que non llo conte? - Eu dixen iso?
Se lle dixese "robot de torturas"…
- Fóra. - Vale.
E pásalle ese marronazo a Kitchens. A túa prioridade é o caso de chantaxe.
Señor, eu suxeriría a Violet Ebner para isto.
É moi intelixente e, coa súa experiencia militar, bordaríao.
Ten ganas de desafíos.
De acordo.
Déixame a carpeta na mesa. Xa falo eu con ela.
HENDRICKS AVOGADO
Que fas aquí?
Buscar a Owen.
- Estamos traballando nunha cousa. - O da chantaxe?
Non o podo dicir.
Nyland pediunos que nos instalemos aquí. Hai algún despacho baleiro cerca?
Non, síntoo. Es de Operacións?
Tanto se nota?
Delátante eses ionquis da adrenalina do corredor.
Non debías entrar nos despachos da xente sen permiso.
Xa.
Só lle ía deixar unha nota, pero xa nos poñeremos ao día despois.
Encantada.
Perdoe, señor fiscal.
Saiba que, cando digo que vou facer algo, fágoo.
Pero o seu é complicado. Hai unha testemuña.
- Apártese e déixeme a min. - Unha testemuña?
- Tatexei? - Non, señor.
É que decidimos ir por outro camiño. As circunstancias cambiaron.
Xa non necesitamos a súa axuda. Pero grazas.
Grazas? Fillo, cometeu un pecado cardinal.
Fíxome perder tempo e non o vou esquecer.
A próxima vez que necesite un favor de Xustiza,
- déase unha puñada na cara. - Si, señor.
- Cago na hostia! - Grazas, señor.
Non saberá o nome da testemuña, non?
- Necesitades algo? - Este vale. Instalámonos aquí.
Non… É o meu despacho.
Xa non. Tes dous minutos para recoller. Apura.
Por que hostia lle falaches ben de min a Nyland?
- É que… - Recomendáchesme para un caso de IA.
Ningún avogado quere casos de IA.
Por algo hai un xénero de terror sobre iso.
Pero iso xa o sabías. Foi unha sabotaxe.
Acabas de cometer un erro.
Dixeches que querías desafíos.
- Só quería axudarche. Espera… - Ei!
- Ola. - E iso?
Facendo amigos. A miña especialidade.
- Como fixeches co fiscal xeral. - Como pode ser que xa o saibas?
- Vou a pilates cunha das axudantes. - Si?
Díxenlle que xa o non necesitamos.
Xusto cando el me dixo que hai unha testemuña.
Viríame ben o teu consello sobre como facer, porque…
Merda.
Adiantáronme a vista do Senado para luns.
Smoot citoume a testificar
sobre os protocolos de clasificación no Departamento Xurídico.
- Quere merda sobre Nyland. - Si. Por que todos sabedes iso?
Estás fodido. O senador podería acceder a todo o teu traballo.
Grazas. Xa o sei.
- Dixéchesllo a Nyland? - Non. Xa ten abondo…
- Perdón, está pechada. - Non me digas.
Tiveches visita antes. De Operacións.
- Dawn Gilbane? - Non me quedei co nome.
- Non son a túa secretaria. - Entrou? Tocou algo?
Non creo. Entrei atrás dela.
- É un problema? - Que? Non.
Vaia… Non.
Vale. Sabes que me debes unha cita, non?
Tes moita razón. Si que cha debo. Hoxe ás 20:00?
Prométoche que non fago plans con ninguén máis.
- Perfecto. - E falamos do meu.
Si. Imos facer máis que falar.
Vou abrir para que non pensen que nos estamos metendo man.
Si? Iso sería moi inmaturo.
Moi ben. Vale.
Pedinlles para vernos fóra porque che irá ben un pouco aire extra.
Que detalle.
- Teño boas novas. - Conseguiches sacarme de aquí.
Non. Iso complicouse un pouco máis, pero vouno conseguir.
E, cando o consiga, a CIA vaite mandar de volta a Belarús como recurso.
Desta vez, oficialmente.
- Quen o decidiu? - Operacións.
A túa carta lembroulles o bo recurso que eras, así que…
- Bo traballo. - Quen? Concretamente.
Xa. Xa sabes que non cho vou dicir.
Suka parva. Non debín mandar os éclairs.
- O que? Falas en clave? - Foi el, non si? Xander Goi?
Non. Como sabes o nome de Xander?
Díxenche que ía descubrir a quen viras en Viena.
Dixéchesme que necesitabas a súa identidade encuberta.
Estou intentando axudarche e ti complícalo actuando ás miñas costas.
- Falaches con Xander Goi? - Contactei con el.
Ameazáchelo?
Se cadra soou un pouco hostil.
Cres que é cousa del que viñesen á mañá os de Operacións?
- Claro. - Por que?
Devolverche a túa vida e mandarte á casa é unha vinganza?
Non. A menos que o plan sexa mentira.
Cres que é porque sería máis fácil matarte estando fóra dos Estados Unidos.
Sei moitas cousas malas de moita xente, Owen.
Incluído Xander Goi.
Xa.
Segundo Operacións, a CIA necesítate de volta no país.
Seica eras coleguiña dun xeneral que é un peso pesado no FSB.
Din que es máis valiosa para nós ca nunca.
Ambas son posibles. Necesítanme e queren matarme.
Pois vasnos ter que demostrar que vales máis viva que morta.
Por que se complicou máis o de sacarme de aquí?
Para volverte introducir como recurso, o fiscal xeral non pode retirar o caso.
E tamén…
Tamén que?
A acusación ten unha testemuña que te viu matar a Kwitny.
- Unha testemuña? - Si. Foi unha chapuza.
Foi algo impulsivo. Deixeime levar polas emocións.
Non volverá pasar.
Quen era a testemuña?
Non o sei.
Estou intentando dar co nome para pensar como mantela calada.
- A xente adoita calar estando morta. - Non. Non vas matar a testemuña, Max.
Vouno arranxar eu, pero non actúes por detrás.
Non fagas nada. Tesmo que prometer.
- Prometido. - Pero de verdade.
Necesito que confíes en min. Podes?
CAROLINA DO SUR
Un incidente desafortunado.
Un incidente desafortunado? Arrincáronlle un brazo a un empregado.
Si, é horrible, pero a OTS está á vangarda da tecnoloxía de espionaxe
- e iso implica uns riscos. - Xa.
Con que frecuencia consultades co Departamento Xurídico
se os riscos son legais?
Estes proxectos son moi delicados e están moi compartimentados.
Eu teño autorización de seguridade para acceder á información,
pero non vin para abrir a porta a máis espectáculos de terror.
Só vou intentar evitar que nos acaben xulgando na Haia.
- Que? - É aquí.
Este é TIM. A nosa "Máquina de Interrogatorio Tecnolóxico".
Fala cen linguas e ten máis de mil modulacións da voz,
desde tranquilizadora a aterradora.
- Por que non ten cara? - TIM está na fase beta.
Hai que comprobar que funciona para decidir o aspecto.
Si que hai sangue nas paredes.
Si.
Estaba facendo un interrogatorio de proba cando se produciu a lesión.
Como pasou exactamente?
TIM programouse cunha variedade de técnicas de interrogatorio da CIA.
Tamén se lle deu autonomía para tomar decisións
e escoller cal usar en cada momento.
Unha das opcións é o desmembramento?
Á Axencia permíteselle un certo grao de interrogatorio mellorado.
A aplicación de tensión nas articulacións dos brazos é aceptable.
Pero pasamos por alto unha medida de protección importante.
Basicamente, TIM funcionaba
coma se estivese tratando con outro ser da mesma feitura e modelo ca el.
Esqueceuvos dicirlle que non somos robots?
É máis complicado ca iso.
Si.
Describíchelo no informe como un fallo do sistema.
Un eufemismo, non che parece?
- Borrador. - O que?
O documento que vos endosaron era o primeiro borrador do meu informe.
E o informe final?
Non o presentei. Decidín esperar cando souben que viñas.
Ben.
Non fagas nada ata que atope a maneira de xestionar esta desfeita.
Legalmente.
- Que fago con TIM? - Nada.
Deixa estar o bicho ese aí dentro.
Ola, Cora.
Sabes de alguén que teña un policía comprado?
Por?
Hai unha testemuña no meu caso e quero saber o nome.
E cres que agora somos amigas? Déboche unha polo de Salvatore?
Estou aquí por iso, así que algún favor me debes, si.
Se te cachan intentando matar unha testemuña, encérrante para sempre.
Tanto me dá. Só quero saír de aquí.
COMO VAS?
ESTABA PENSANDO EN TI.
ESTOU FATAL.
ESTOU ENTRE MARCARME UN VIRGINIA WOOLF NESTA PISCINA
OU MANDARCHE UNHA FOTO DAS MIÑAS TETAS
E PROBAR CON TERAPIA???
- Si? - Son o veterinario.
Podes pasar a recoller o paxaro.
- Como? - O veterinario.
Xa podes recoller o paxaro.
Xa, mira, creo que te equivocaches de número.
Es novo ou algo? Chama á túa oficina.
- Lester Kitchens. - Ola, meu. Son Owen.
Chamoume un que disque é o veterinario, para ir recoller o paxaro.
Pois vai recollelo.
Mandáronche unha mensaxe á oficina rexional de Phoenix.
Algo demasiado delicado para un e-mail.
Vale. Non sabía que tiñamos unha filial en Phoenix.
Todas as cidades importantes dos EUA teñen. Non esperes moito.
Esas oficinas están cheas de xente pouco cualificada
que non soporta ver os de D. C.
- Un complexo de inferioridade brutal. - Vale. Grazas.
CÓIDATE. ESCRÍBOCHE A PRÓXIMA VEZ QUE VEÑA
Ola. Owen Hendricks.
Espero unha mensaxe urxente de Langley.
Pois si que vas como un pincel.
Tráesma?
- Aí tes. - Grazas.
QUE CHE DEAN POLO CU INFINITAS VECES.
Grazas, Violet. Media hora de coche ben empregada.
- Estaste a burlar da nosa oficina? - Non, é moi acolledora.
Gústanme os pósters. E véxovos…
moi felices.
- Vistes o que poñía? - Non.
- "Polo cu infinitas veces." - Non!
Ei, tíos. Aquí estou outra vez.
Perdoade, pillástesme algo rosmón. Pero viríame moi ben a vosa axuda.
- Xa, claro. - En serio, meu.
Necesito identificar unha testemuña nun caso federal de asasinato
con serias repercusións para a seguridade nacional.
Pódenme despedir.
Pódenme citar a comparecer só por mencionárvolo.
A'Nyah Bell.
É a fiscal. Non podo pedirlle o nome da testemuña.
Non podo deixar pegadas da Axencia, sabedes?
Tampouco cho ía dar. Vai sempre polo libro.
A policía de Phoenix?
Entendo a reticencia. Abandonáronvos aquí. Rexeitáronvos a todos os niveis.
En Langley, chámanvos perdedores. Sabiádelo?
Pero eu non vexo iso. Para nada.
Eu vexo patriotas agraviados polo sistema.
A ver, que fixeches para acabar aquí?
Si.
Confundín Myanmar con Malaisia nunha operación encuberta.
Houbo…
baixas.
Pásalle a calquera.
A ver, non vos podo prometer que por axudarme vaiades volver ao xogo.
Nin que vaiades ter refrescos de marca na neveira.
O que si vos podo prometer
é que axudarme a min é axudarlle ao voso país.
Nótase que estades preparados…
non, máis que preparados para volver facer algo importante.
Podo falar cun coñecido da policía de Phoenix.
Grazas.
- Non quero volver estar solteiro. - Iso non vai pasar. Vai ir ben.
Iso espero. Ligar en D. C. é deprimente.
O que vai ir ben?
Terence e Tad teñen que falar.
Falar de "a onde vai isto porque estou listo para ir en serio"?
- Non me gusta nada. - Xa sabemos.
Ei…
Canto levan aquí estas salchichas?
Para. Hai burritos nun paquete de espinacas no conxelador.
Non fodas!
Punto para min!
Grazas.
Ei, vas ir a isto?
Si. Teño que ir. Meus pais están no consello da Sociedade pola Vida Mariña.
- Tes acompañante? - Non teño, non.
- Jeff traballa. - Na Casa Branca?
- Tampouco o di tanto. - Por favor! Acaba todas as frases así.
- "O outro día ía ir comer…" - Na Casa Branca?
"E facer unha palla…"
- Na Casa Branca? - Por Deus!
Estás celoso porque Jeff me regalou un colar
e a ti Tad non che fixo ningún regalo.
Mala.
Entón, o voso vai en serio.
Pois si.
Se o Capitán Casa Branca non pode saír, lévasme a min?
Teño que pillar a Smoot fóra do seu territorio,
igual pedirlle que retire a citación.
Se testifico, podería revelarse un dos meus casos máis delicados.
Vai ser que non. Con meus pais…
Se me adoran.
Non?
Vaia. Nunca mo dixeras.
Teño que ir prepararme.
Cando mo dixeron, xa te estabas deitando con Kathy Lindquist.
Non estaba, non.
Eu non fixen iso.
Por iso me deixaches? Pensabas que me deitaba con Kathy?
Non imos revisitar ese momento tan incrible das nosas vidas.
Non me parece boa idea levarte comigo esta noite.
Veña, vale. O que queiras.
Xa busco outra solución para o meu problema.
Prometes comportarte?
Os dous sabemos que esa é unha pregunta trampa,
porque comportarme non é o meu forte.
Se digo que si para convencerte, mentiría. Así que non, non prometo comportarme.
Pero prometo que vou intentalo.
Vale. Lévote.
- Ben! - Pero leva lazo negro.
- Si. - Tes smóking?
Claro.
- Ei, meu. - Que queres?
Pedirche o smóking.
Non lle debiches pedir a Hannah que te leve.
- Por que non? - Xa sabes por que non.
É boa persoa. Non enredes con ela, porque merece ser feliz.
Xa, estou totalmente de acordo.
Para que conste, ti tamén mereces ser feliz.
Se Tad non aproveita a oportunidade para pasar ao seguinte nivel…
É un idiota.
A ver, eu só quero un anel e…
unha familia.
- Tan malo é iso? - Para min, si.
Pero… para ti?
Digamos que son un anticuado.
Préstasme o smóking?
- Dálle. - Grazas.
Tiñamos que vir fumados.
Ese é o espírito.
- Hannah, viñeches. - Si, dixéchesme que tiña que vir.
Owen, non sabía que ías vir.
Unha substitución improvisada. Biff non podía.
- Jeff. - Jeff.
- Tiña que traballar. - Na Casa Branca.
Que tal o traballo novo? É algo do goberno, non?
Estouno petando na Comisión de Mamíferos Mariños.
Owen é avogado na CIA.
Moi apropiado.
Teño curiosidade por saber que significa iso.
- Non. - Non?
- Imos pedir. - Claro.
- Adeus. - Coidádevos.
Que vos poño?
O Daiquiri Fondo do Mar.
Ti que queres?
- Hai White Claw? - Non pidas iso.
Hai de todo e hai barra libre.
- Un Martini? - Un White Claw.
Grazas.
Vale. Cal é o plan?
- Atopar o senador e convencelo. - Un plan ben malo.
- Tes un mellor? - Daiquiri Fondo do Mar.
E White Claw.
- Quere vaso? - Non.
- Si. - Grazas.
Como dicías? Que fago co senador?
Vale. Claramente, aquí estás fóra de lugar.
- Esa doeu. - Non. Dígoo no bo sentido. En serio.
Eu crieime entre esta xente. Están sempre medindo o que valen.
Eles mesmos e os demais.
Iso é bo? O meu valor empeza en negativo.
Si, exacto.
Por iso Smoot pensa que es un ninguén que pode tratar coma un xoguete.
Que vai pensar
cando te vexa nunha exclusiva gala benéfica VIP vestido como James Bond?
Non vai entender nada.
Pero vai repensar ata que punto pode foderme
e iso igual chega para que retire a citación.
Ou atrase a vista ata saber canto poder teñen os teus amigos.
Aí está.
Vale.
Durante a próxima hora, imos falar con toda persoa influente que eu coñeza,
aínda que sexa só de vista, diante dos seus fociños.
Encántame.
- Un plan diabólico. - Imos aló.
Ola! Non sabía que volveras.
Non volvín.
Son un fantasma. Violet morreu en Carolina do Sur,
- envelenada por un memorando de tortura. - Tan malo é?
É peor.
En lugar de empezar aos poucos
e estudar se usar un robot con IA era boa idea para os interrogatorios,
alá foron e fabricaron un Terminator de cen millóns de dólares.
Típico da CIA, pero non é culpa túa.
Non.
Si que é.
Porque ese memorando legal vai levar o meu nome.
Así que, cando isto se converta nun escándalo xigante,
eu vou ser a primeira en pagar.
Como podo axudar?
E pregúntolle ao rapaciño: "Pódeslle botar menos picante?
Pola miña sensibilidade de oyinbo."
Que son de Connecticut, home!
Creo que funciona.
- E, doutra vez… - Senador.
Alégrome moito de velo.
- O rapaz novo de Nyland. - Owen Hendricks. Si, señor.
Xa coñece o embaixador.
Si. Votei en contra da súa ratificación.
Desculpádeme.
E a miña amiga Hannah.
Copeland. Coñece a meus pais, Neil e Mei.
Si. Levan moitos anos sendo moi xenerosos coa miña campaña.
- De que coñece a Owen? - Pois…
axudoume cun asunto sobre material clasificado.
E fíxeno encantado.
Mira, o xuíz Collins. Encántalle falar contigo.
- Debiamos ir saudar. - Claro.
Un pracer coñecelo.
Igualmente.
Que teña moi boa noite.
Quen carallo é o rapaz este, Owen Hendricks?
Pois…
claramente non é un ninguén.
Así que descubre ata que punto é alguén.
Supoño que me equivoquei.
Pero non é a fin do mundo. Podémoslle pasar a pataca quente a Owen.
Espera.
Atopaches algo?
Segundo os estatutos da OTS, os informes de incidentes non se presentan
ata que a proba conclúe.
Arrincáronlle o brazo. A proba concluíu, non?
Tecnicamente, a proba empezou cando acenderon a TIM
e non conclúe oficialmente ata que apaguen a TIM.
Diga.
- Violet Ebner, do Departamento Xurídico. - Ola.
- É certo que a proba segue en curso? - Tecnicamente, supoño que si.
Non.
Nada de "supoño".
Segundo os parámetros científicos da OTS, a proba de TIM segue en curso?
Si. Ata que o apaguemos.
- E se non o facedes? - O que?
Apagalo.
Se non o apagades, a proba non acaba.
Pois… supoño.
Si.
- E se se lle acaba a batería? - Si, iso.
Cando vai quedar sen gasolina?
Nunca. É unha tecnoloxía nova.
Isto é o que vas facer:
encerra a TIM nun armario.
Canto tempo?
Ata que eu me xubile.
Estás orgulloso de ti mesmo, non?
Orgulloso de nós. Pero non estamos fóra de perigo ata que retire a citación.
Lembras cando estabamos chapando para Dereito Constitucional?
- Si. - Tolos da cabeza, sen durmir.
E obrigáchesme a saír.
- E a coarme no bar mitzvah daquel neno. - Como ía esquecelo?
Bailei coa metade das rapazas do colexio hebreo.
Moi ben o pasara.
Volverémolo pasar así de ben?
Estámolo a pasar ben agora.
Ás veces, preocúpame que os bos momentos xa quedasen atrás.
Esfórzome tanto por ser unha adulta responsable
que temo que, unha vez que o sexa,
voume dar conta de que non aproveitei a xuventude.
Para iso me tes a min. Ei…
- Para asegurarme de que non creces. - Si, para iso te teño a ti.
Un Peter Pan con licenza para matar.
Xa cho dixen. Son avogado.
Non espía.
Teño un nome.
A túa testemuña é Danny Woodrow.
Vive só nunha merdiña de caravana á saída de Flagstaff.
Perfecto.
Si, señor!
Despois de ti.
Non podo crer que puxeses a bailar dougie ao secretario de Defensa.
O tipo lévao no sangue. Dáselle ben.
Só espero que o tirón na ingua non sexa grave.
E se imos pedindo pizza e vemos uns capítulos de iCarly ao chegar á casa?
Pois podería ser…
Estaría moi ben,
pero… a cousa é que…
fixen plans para despois.
Para máis tarde.
Cunha compañeira que me vai axudar cunha cousa do traballo.
Coñécela. Amelia. Aquela coa que fun cear hai uns días.
Pero ti invitáchesme e se non che parece ben…
Por favor, non. Toleaches? Máis pizza para min.
E igual vén Jeff. Non hai fallo.
Da Casa Branca.
Hostia.
Funcionou. Smoot atrasou a vista dúas semanas.
Que ben.
Sería mellor que a anulase, non?
Dáte por satisfeito.
Tes razón.
- Pódote levar á casa. - Non, pido un Uber. Pero…
- vémonos mañá. - Hannah…
Espero que vostedes o "chapuzasen" ben.
Aquí está o seu.
Grazas.
Monta.
É adorable ver que tes medo, pero só quero falar.
Estábasme seguindo?
- Si. - Por que?
Son moi controladora. Sobre todo, coa seguridade das operacións.
Es impredicible. E non me inspiraches confianza no Iemen,
así que só aplico as dilixencias debidas.
Non te imaxinaba asistindo a unha destas lerias de lazo negro.
E iso ponme nerviosa. Que máis hai que non saiba de ti?
Isto non é o meu. Vin cunha compañeira.
- A mesma coa que te deitabas? - Non me entres no expediente.
Nin no despacho.
Dime unha cousa.
Por que carallo es avogado?
Tes o historial ideal para as operacións.
Pai militar morto, sentido da chulería hiperdesenvolvido,
límites morais flexibles… Entón…
Por que ser o que todos odian no traballo, cando poderías andar cos tíos guais?
Porque detesto os tíos guais.
Eran os que andaban a malleiras comigo cando ía a un colexio novo.
Xa sei a que xogas. En serio.
Ter un avogado vixiándote faiche o traballo máis difícil.
E, sobre iso…
dígoche: mala sorte.
Moi ben.
- Como vai coa testemuña? - Sigo buscando o nome.
- E despois? - Xa o pensarei.
Boa conversa. Baixa.
Chegas tarde.
- Pero moi guapo. - Vaia, grazas, pero non é meu.
- Xa. Vale un par de miles. - Que? Hostia! En serio?
Debín ter máis coidado.
Tes razón, debías quitalo.
- O que? Agora? - Si.
Axúdoche eu.
- Diga. - Teño o que querías.
O nome da testemuña é Daniel "Danny" Woodrow Jr. 32 anos.
Vive nunha caravana. Mándoche o enderezo. No paro, tres meses sen pagar o alugueiro.
Ofrecéronlle protección de testemuñas a cambio de que testifique.
- Merda. - E hai máis.
Vai testificar en vídeo mañá á tarde e logo trasládano os do WITSEC.
Estasme dicindo que teño só…
- doce horas para arranxar isto? - Si.
Vas falar ben de nós, non?
Si, si, claro.
É unha pregunta legal con repercusións moi serias na seguridade nacional.
Que fas?
Xa cho dixen: practico para ser presentadora.
Xa.
Pódoche pedir ideas sobre o meu drama da chantaxe?
Se o fas como Anderson Cooper.
Vale.
- Presenta a sección. - A sección.
O caso de chantaxe de Max Meladze deu un xiro
ao saberse que hai unha testemuña do asasinato.
Para falar dos seguintes pasos legais, hoxe está con nós Amelia Salazar.
Antiga fiscal do Departamento de Xustiza
e, actualmente, avogada no Departamento Xurídico da CIA.
Señora Salazar, que opina?
Pregunta delicada, Anderson.
As testemuñas presenciais son pouco fiables,
pero adoitan ser moi efectivas ante un xurado.
Nun caso coma este, a existencia dunha testemuña
fai case imposible a retirada dos cargos no ámbito procesual.
Merda. En serio?
Digo… iso dificulta bastante as cousas,
por non dicir máis.
Igual que o programa de protección de testemuñas.
Como anécdota: a CIA ten o seu propio programa de protección.
- Si? - Estás saíndo do personaxe.
- Trasladamos testemuñas? - Non.
Recursos retirados. Pero éche o mesmo. Identidade nova, vida nova… todo.
E se lle digo que o vou meter no WITSEC, pero o meto no programa da CIA? Podo?
Pois…
Tecnicamente, o Departamento Xurídico debe autorizar cada ingreso no programa.
Se digo que era un recurso, non o van cuestionar?
- Exacto. - Iso sería a hostia.
De nada, Anderson.
Sempre é un pracer vir ao programa.
E, agora, máis sexo.
O destino está á súa dereita.
Ola?
Señor Woodrow! Ten a porta aberta.
Ola? Señor Woodrow, está?
- Señor Woodrow… - Pero que…?
Veño de parte do fiscal federal a gravar a súa declaración.
- Son Jeffrey McLaren. - Primeira noticia.
- Ían chamalo da miña oficina. - Non me chamaron.
- Falei con A'Nyah… - A'Nyah Bell. Si.
Pediume ela que viñese tomarlle declaración.
Quedei con ela á tarde no xulgado para declarar.
Iso era o que poñía na súa citación, pero…
As ameazas contra a súa persoa aumentaron enormemente
e a súa vida está en perigo inminente.
Merda. En serio?
Si. A fiscal federal Bell pediume que veña,
grave a súa declaración e o leve directo ao WITSEC.
Non me cre? Chame á miña oficina…
e confírmeo, por favor.
- Como dixo que se chamaba? - Chámeme Jeff.
Bos días. Oficina do fiscal dos EUA.
En que lle podo axudar?
Entón… di que estou en perigo?
Que?
Si.
Por iso decidimos facer isto aquí e non no xulgado.
Vostede testifica, fai as maletas e xa veñen os marshals e…
lévano ao seu novo fogar.
Sabe onde vai ser? Ou que nome me van poñer?
Espero que sexa un nome de machote, tipo Rutger ou Hank.
Non nos dan eses datos.
É o protocolo de seguridade.
Pero téñenme que dar un traballo e un sitio para vivir, non?
Levo tempo sen choio estable.
Estaría ben empezar unha carreira profesional.
O da comida rápida é moi cansado.
Podería dicir o seu nome, para o tribunal?
Daniel Woodrow Jr.
E pódenos dicir o que viu a noite en que mataron a vítima?
Hai unha parada de camións a uns quilómetros de aquí.
Vou comer alí a miúdo.
Ía andando pola fila de camións, onde dormen os camioneiros,
e foi onde vin o tío aquel levando unha malleira.
Esta era a vítima que viu?
Si, é el.
Que conste que a testemuña identificou a Salvatore Kwitny.
- Parece que hai alguén fóra… - E pode describir o asasinato?
Falaron un segundo e…
logo ela deulle cun tubo de metal ou algo así.
Esta era a muller que viu?
Si, é ela.
Está boa, eh?
Que conste que a testemuña identificou a Maxine Meladze.
Impórtalle se saio a…?
Pode sentar? Xa case acabamos.
Que pasou despois de que o golpease?
Pelexaron. Pensei que ela ía levar unha malleira, pero foi brutal.
Empezou a baterlle na cabeza
e a golpealo unha e outra e outra vez.
Ata que chegou aos miolos.
Moi ben. Pois moitas…
Vale…
Abáixese!
Cúbrase con algo.
Está volvendo cargar! Á porta!
- Vale! - Hai que bloqueala!
Pechala non! Bloqueala! Entorne a neveira!
Vale, vale.
Vaite foder!
A ver, ten unha arma?
- Non. Non creo nelas! - Que?
- Fun dar co pacifista de Arizona? - Perdón!
- Entrou no dormitorio. - Traia iso.
Veña por aquí. A ver…
- Danny! - Jeff!
Colle a arma!
Merda!
Señor Woodrow?
O carallo! Vamos! Hai que marchar.
Veña, señor Woodrow, esperte.
Esperte, señor Woodrow.
Merda. Vamos!
Merda.
- Diga. - Mandácheslle un sicario á testemuña?
Non.
Pode ser.
Vou morrer porque non confiaches en min!
Creo que non é o mellor momento para esta conversa.
- Dille que pare! - Non podo.
Como? Contratáchelo ti!
Mandouno un intermediario. Non sabe quen son eu.
Vas ter que pelexar.
É un xigante!
Cun coitelo!
E eu estou nun baño, con produtos de perfumería!
Podes facer unha bomba con produtos de limpeza.
Non teño tempo para facer bombas, Max!
Ensíname o baño.
Vale. A mellor opción que tes é cegalo,
collerlle o coitelo e meterllo polo cu.
Que hostia está pasando?
Merda!
Merda, hostia!
Vamos, ao coche! Aquí!
Hostia, teño que abrir!
Hai que marchar! Veña!
Vamos, vamos!
- Vamos! - Veña. Non, non, non…
Xa estamos, xa estamos!
Merda!
Xa estamos. Estamos.
Espera. Merda! Colleu a arma!
- Abáixese! Abaixo! - Hostia.
Esqueceríase de nós?
Van ordenar o sobresemento. Falta de probas.
A roda que canta quedará libre á noite, señor.
Estou impresionado.
Bo traballo.
Grazas, señor.
E agora que?
Estás aí?
Owen?
Si, señor. Estou aquí. Que me preguntaba?
Cal é o seguinte paso?
Aí o está. O meu heroe.
Para min, estás morta.
- Non te poñas así. - Ía arranxalo eu.
Suplícoche que non fagas nada e ti contratas un puto sicario.
A xente promete cousas e logo non as fai.
- Eu si. - Xa sei.
Ti si. Sinto moito non ter confiado en ti.
Non, agora é tarde. Acabouse.
- Isto acabouse. - Non te poñas dramático.
Veña, houbo algún atranco, pero os dous saímos beneficiados.
Beneficiados?
Max, fíxenlle dano a alguén ao axudarche. Alguén que non merece sentir esta traizón.
E por que cres que iso é culpa miña? Porque te convertín nunha mala persoa?
Owen, faime caso,
levo manipulado moitas boas persoas ata faceren cousas terribles de verdade.
E sempre me levou tempo.
A ti coñecinte hai unha semana.
Fai contas.
Agora es problema dos de Operacións.
Véñente recoller eles cando te solten. Feliz vida.
- Para xa! Aínda me necesitas. - Non tal!
Cres que o campo de minas desapareceu?
Ninguén máis te vai guiar por el.
Ninguén máis sabe o que estás pasando.
Ninguén máis…
me vai arruinar a vida.
Estás seguro?
Sorte.
Que hai?
Non moito. Saín de traballar. Vou conducindo.
Quería escoitar a túa voz.
Que pasa?
Nada.
Mentira.
É que… Non sei.
Supoño que viaxar por aí me fixo sentir algo perdido.
Pois nós estamos aquí. Ven para a casa e así xa non te sentes perdido.
Dilo coma se fose moi fácil.
Si, porque é.
Poño o mans libres para que che fale Terence.
Ola.
Deixeino con Tad.
Síntoo, meu.
Non te merece.
Xa…
Gustábame de verdade.
Non te preocupes. Vas atopar alguén moito mellor.
E vaste namorar perdidamente.
A que si, Owen?
Owen?
Son mala persoa?
Así que chamabas por iso.
Non para preguntar por Terence nin por min,
senón porque fixeches algo
e sabes que te vou facer sentir mellor.
Xa. A resposta é "si".
A resposta é…
que es egoísta.
Se creo que tes bo corazón? Si.
Pero pérdeste moito.
Síntoo.
Ai, Deus. Moi feo ten que ser para que pidas perdón xa.
Non. É que tes razón.
Teño que colgar.
Un abrazo grande para Terence. Vémonos na casa.
- Diga. - Ola.
Son eu.
Hoxe á noite soltan o recurso.
Estás segura da xogada?
Si. Alto rendemento, baixo risco.
Planeamos a misión para dúas opcións.
Unha para metela de novo no país, a outra para metela baixo terra.
E o avogado?
E se ela lle contou o noso?
Pois xa nos ocuparemos diso.
Subtítulos: Ana M. Fernández Fernández